คือประจำเดือนยังไม่มาเลยค่ะ1/6/61ประจำเดือนมาวันที่18-22แต่วันที่18หนูกินยาคุมแบบ21เม็ด กินได้3-4เม็ดก็หยุดกินเพราะกินแล้วประจำเดือนเริ่มหยุด จากนั้นก็มีเหมือนตกขาวสีน้ำตาลไหลออกจากช่องคลอดจนถึง2/7/61 แล้วก็หยุดคะ วันที่7/7/61ก็มีอะไรกับแฟนตอนแรกไม่ใส่ถุงแต่คิดได้ว่าอาจท้องเลยใส่ถุงค่ะ จากวันที่มีอะไรกับแฟนจนถึงวันที่23/7/61ไปซื้อที่ตรวจครรภ์มาตรวจปรากฏว่า ไม่ตั้งครรภ์ จากวันที่ตรวจถึงวันนี้25/7/61ประจำเดือนยังไม่มาเลยค่ะ ตอนนี้หนูเครียดมากเลยค่ะ
สวัสดีค่ะ หากประจำเดือนมาวันที่ 18 มิ.ย.และได้เริ่มทานยาคุมกำเนิดไปในวันที่ 18 มิ.ย. ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากทานไปได้เพียง 3-4 เม็ด แล้วหยุดทาน ยาคุมก็จะไม่สามารถป้องกันการตั้งครรภ์ได้อีกต่อไป และหลังจากหยุดทานไป 2-4 วัน ย่อมมีเลือดไหลออกมา ดังนั้น การมีตกขาวสีน้ำตาล ก็น่าจะเป็นตกขาวที่มีเลือดปริมาณน้อยๆ ปน ซึ่งน่าจะเป็นเลือดที่เกิดจากการหยุดทานยาคุมกำเนิดได้ส่วนการที่ประจำเดือนในเดือนนี้ยังไม่มา อาจเกิดจาก1. การตั้งครรภ์ แต่หากได้ตรวจหาการตั้งครรภ์อย่างถูกต้องแล้วไม่พบ ก็ไม่น่าใช่สาเหตุค่ะ2. การมีความเครียด ทำงานหนัก พักผ่อนน้อย ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นนอกจากนี้ อาจเกิดจากการที่ทานยาคุมไป 3-4 เม็ด ย่อมทำให้การตกไข่ในรอบนี้เกิดช้ากว่าปกติได้ดังนั้นแนะนำให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ